**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS ANTIKORUPCIJOS KOMISIJOS 2021 METŲ VEIKLOS ATASKAITOS PATVIRTINIMO**

2022 m. gegužės 26 d. Nr. T1-128

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės Antikorupcijos komisijos nuostatų, patvirtintų Plungės rajono savivaldybės tarybos 2021 m. rugsėjo 29 d. sprendimu Nr. T1-256 ,,Dėl Plungės rajono savivaldybės Antikorupcijos komisijos nuostatų patvirtinimo“ 30 punktu, Plungės rajono savivaldybės taryba n u s p r e n d ž i a:

Patvirtinti Plungės rajono savivaldybės Antikorupcijos komisijos 2021 metų veiklos ataskaitą (pridedama).

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2022 m. gegužės 26 d.

sprendimu Nr. T1-128

**PLUNGĖS RAJONO SAVIVALDYBĖS ANTIKORUPCIJOS KOMISIJOS**

**VEIKLOS ATASKAITA**

**(Veiklos laikotarpis 2021-01-01 – 2021-12-31)**

Plungės rajono savivaldybės tarybos Antikorupcijos komisijos (toliau–Komisija) nuostatų, patvirtintų Plungės rajono savivaldybės tarybos 2021 m. rugsėjo 29 d. sprendimu Nr. T1-256 „Dėl Plungės rajono savivaldybės tarybos Antikorupcijos komisijos nuostatų patvirtinimo“ 30 punktas reglamentuoja, kad Komisija, Reglamento nustatyta tvarka, kartą per metus, teikia Savivaldybės tarybai veiklos ataskaitą.

Komisija, patvirtinta Plungės rajono savivaldybės tarybos 2019 m. balandžio 25 d. sprendimu Nr. T1-107, pakeista 2019 m. spalio 31d. sprendimu Nr. T1-241 ir 2021 m. gegužės 27 d. sprendimu Nr. T1-129. Nuo 2019 m. spalio 31 d. pasikeitė Komisijos nariai-seniūnaičiai, o nuo 2021 m. gegužės 27 d. Komisijos pirmininku, vietoje Tomo Raudžio, paskirtas Plungės rajono savivaldybės tarybos narys Česlovas Kerpauskas. Šiuo metu Komisiją sudaro 6 nariai:

1. Česlovas Kerpauskas, Savivaldybės tarybos narys, Antikorupcijos komisijos pirmininkas.

2. Zigmas Mačernis, Žemaičių Kalvarijos seniūnijos Žemaičių Kalvarijos seniūnaitis;

3. Ina Galminė, Paukštakių seniūnijos Merkelių seniūnaitė;

4. Danutė Jarašiūnienė, savivaldybės kontrolierė;

5. Ilona Meškauskienė, Juridinio ir personalo administravimo skyriaus vedėjo pavaduotoja;

6. Julius Nekrašas, Savivaldybės tarybos narys.

Komisija pagal kompetenciją Savivaldybėje įgyvendina valstybės politiką korupcijos prevencijos srityje, svarsto organizacinius kovos su korupcija programos bei jos įgyvendinimo priemonių plano vykdymu susijusius klausimus, nagrinėja Savivaldybės bendruomenės narių, valstybės institucijų, gyvenamųjų vietovių bendruomenių ar bendruomeninių organizacijų atstovų siūlymus ir pastabas dėl kovos su korupcija priemonių vykdymo, informuoja visuomenę apie savo veiklą, vykdomas korupcijos priemones Savivaldybėje, taip pat apie kovos su korupcija rezultatus.

Komisija savo veikloje vadovaujasi Lietuvos Respublikos [Konstitucija](http://www.litlex.lt/scripts/sarasas2.dll?Tekstas=1&Id=5868), Lietuvos Respublikos korupcijos prevencijos įstatymu, Lietuvos Respublikos vietos savivaldos įstatymu, Lietuvos Respublikos viešojo administravimo įstatymu, Plungės rajono savivaldybės tarybos veiklos reglamentu, kitais teisės aktais ir Komisijos [nuostatais](http://www.litlex.lt/scripts/sarasas2.dll?Tekstas=1&Id=89273&Zd=KOMISIJOS+ir+NUOSTAT" \l "10z#10z).

Pagrindinė Komisijos veiklos forma – posėdžiai. Daug klausimų sprendžiami susirašinėjant ir pateikiant informaciją elektroniniu paštu. Antikorupcinės komisijos veiklą sutrukdė epideminė situacija dėl Covid-19 ligos. Neįvyko planuoti susitikimai su kolegomis iš kitų savivaldybių, planuoti renginiai įstaigose ir kita.

Ataskaitiniu laikotarpiu Komisija negavo nei vieno prašymo ar skundo. Komisijos nariai dėl Covid-19 ligos sukeltos ekstremalios situacijos daug klausimų derino elektroniniais laiškais, klausimus sprendė ir posėdžiavo 3 kartus nuotoliniu būdu. Posėdžių metu apsvarstė šiuos klausimus:

* dėl Plungės rajono savivaldybės Antikorupcijos komisijos nuostatų pakeitimo. Komisijos nuostatai pakoreguoti ir nauja redakcija patvirtinti Plungės rajono savivaldybės tarybos 2021 m. rugsėjo 29 d. sprendimu Nr. T1-256 „Dėl Plungės rajono savivaldybės antikorupcijos komisijos nuostatų patvirtinimo“;
* dėl Plungės rajono savivaldybės korupcijos prevencijos 2022-2023 metų programos ir jos įgyvendinimo priemonių plano patvirtinimo. Programa ir priemonių planas patvirtintas Plungės rajono savivaldybės tarybos 2022 m. kovo 24 d. sprendimu Nr. T1-45 „Dėl Plungės rajono savivaldybės korupcijos prevencijos 2022-2023 metų programos ir jos įgyvendinimo priemonių plano patvirtinimo“;
* dėl Plungės rajono savivaldybės antikorupcijos komisijos 2021 m. veiklos ataskaitos;
* dėl Savivaldybės korupcijos prevencijos 2019-2021 metų programos įgyvendinimo ataskaitos patvirtinimo;
* kiti organizaciniai Antikorupcijos komisijos veiklos klausimai.

Peržiūrėta ir patvirtinta Plungės rajono savivaldybės korupcijos prevencijos 2019-2021 metų programos įgyvendinimo ataskaita. Svarbiausi šioje 3 metų, 2019-2021, programoje atlikti darbai:

1. Visose Savivaldybės įstaigose ir įmonėse, kurių steigėja (savininkė) yra Savivaldybė, yra paskirtas asmuo, atsakingas už korupcijos prevenciją, visų interneto tinklalapiuose įdėta skiltis „Korupcijos prevencija“, kuriose nurodytas pasitikėjimo telefonas ir informacija, kur kreiptis, susidūrus su korupcijos apraiškomis***.***

2. Plungės rajono savivaldybės administracijos direktoriaus 2021 m. gruodžio 29 d. įsakymu Nr. DE-1496 patvirtintas Plungės rajono savivaldybės administracijos antikorupcinio elgesio - etikos kodeksas.

3. Plungės rajono savivaldybės administracijos direktoriaus 2021 m. vasario 12 d. įsakymu Nr. DE-167 patvirtintas Plungės rajono savivaldybės dovanų, gautų pagal tarptautinį protokolą ar tradicijas, taip pat reprezentacijai skirtų dovanų perdavimo, vertinimo, registravimo, saugojimo ir eksponavimo tvarkos aprašas.

4. Iki 2021 m. kovo 1 d. visi asmenys, kuriems privaloma deklaruoti privačius interesus, atnaujino deklaracijas viešai prieinamame interneto tinklapyje: [www.pinreg.lt](http://www.pinreg.lt). Paskirtas atsakingas asmuo, kuriam pavesta vykdyti Viešųjų ir privačių interesų derinimo įstatymo nuostatų laikymosi priežiūrą ir kontrolę, interesų konfliktų prevenciją, asmenų konsultavimą privačių interesų deklaravimo klausimais Savivaldybės administracijoje ir Savivaldybės valdomose įmonėse.

5. Įgyvendinant Lietuvos Respublikos pranešėjų apsaugos įstatymo nuostatas, Plungės rajono savivaldybės administracijos direktoriaus 2020 m. gruodžio 1 d. įsakymu Nr. DE-917 patvirtintas informacijos apie pažeidimus Plungės rajono savivaldybės administracijoje teikimo tvarkos aprašas, kuris nustato informacijos apie Plungės rajono savivaldybės administracijoje galimai rengiamus, padarytus ar daromus pažeidimus teikimo, informacijos apie pažeidimus priėmimo Savivaldybės administracijoje veikiančiu vidiniu informacijos apie pažeidimus teikimo kanalu, jos vertinimo ir sprendimų priėmimo tvarką. Šiam tikslui įdiegtas vidinis pranešėjų apsaugos kanalas, sukurtas elektroninis paštas: [pranesk@plunge.lt](mailto:pranesk@plunge.lt).

Lietuvos Respublikos vidaus ministerija atlieka savivaldybių antikorupcijos komisijų veiklos efektyvumo bei turimų įgaliojimų pakankamumo vertinimą.

Siekdamos prisidėti prie savivaldybių tarybų Antikorupcijos komisijų veiklos gerinimo ir įgyvendindamos Lietuvos Respublikos nacionalinės kovos su korupcija 2015-2025 metų programą, Lietuvos Respublikos vidaus reikalų ministerija, kartu su Lietuvos savivaldybių asociacija, Vyriausybės atstovų įstaiga ir Lietuvos Respublikos specialiųjų tyrimų tarnyba parengė ir 2022 metų vasario 9 d. patvirtino Savivaldybės tarybos Antikorupcijos komisijos veiklos standartą. Komisijos nariai šiuo metu dar studijuoja šį naują dokumentą ir rekomendacijas, kurios padės Komisijos veiklos efektyvumui, skaidrumui ir viešumui.

Lietuvos Respublikos Seimo antikorupcijos komisija 2021 sausio 2-21 dienomis organizavo mokymus Savivaldybių antikorupcinių komisijų nariams aktualiais lobistinės veiklos ir jos deklaravimo klausimais. Komisijos nariai nuotoliu būdu dalyvavo Specialiųjų tyrimų tarnybos organizuojamame seminare „Antikorupcijos komisijos vaidmuo įgyvendinant korupcijos prevenciją savivaldybėje“.

Siekiant didinti antikorupcinį sąmoningumą, STT tinklapyje yra parengta elektroninė mokymų platforma, kur gali visi norintys asmenys registruotis į nuotolinius mokymus pasiūlytomis temomis arba gauti mokymų vaizdo ir garso įrašus.

Plungės rajono savivaldybės antikorupcijos komisijos nariai prižiūri ir seka Savivaldybės veiklą korupcijos prevencijos srityje. Visa informacija šia tema yra skelbiama Savivaldybės interneto svetainės skiltyje „Korupcijos prevencija“.

Artimiausi antikorupcinės komisijos veiklos prioritetai:

* pagal kompetenciją užtikrinti Plungės rajono savivaldybės 2022-2023 metų korupcijos prevencijos programos įgyvendinimą;
* didesnį dėmesį skirti Plungės rajono savivaldybei pavaldžių įstaigų korupcijos pasireiškimo tikimybei įvertinti;
* padidinti viešumą ir atvirumą, teikiant viešąsias ir administracines paslaugas ir priimant sprendimus.

Komisijos pirmininkas Česlovas Kerpauskas

\_\_\_\_\_\_\_\_\_\_\_\_\_\_\_\_\_\_\_\_\_\_